Azal inu a y immi ḍernt gis tillas
Mqar-d akk° ur igh°li w-ayyur fellas
Ula tella tazughi n taruḥi n tafukt n w-ass
Itran urta llan ula ran
Tafukt gh igenna, izenẓaren rẓan
Ur-d lkemn akal, ur as ufan
Tillas, tagut n taylgi n w-ussan
Amnid n yan ur t ḍufen, ula llan sern iberdan
Afgan bukḍen, agharas jlan
Tifawin, isufa da y ittghawal yan
Igh en luḥ-en aḍar luḥent-en mraw
Izakaren s tettegal tudert n mennaw
Isafaren i tiggas lli luḥent tikeṣṣad gh w-ulawen
Gin-t amarur da y itwattas biyrafan
Mac, manza aman ?
Manza tasa yummern ad temḍi taḍfi n w-ussan
Manza anelli isunfan ad luḥen anezgum
Ddern ussan mek lli gan
Zzrin tudert, mḍin tamimt n w-awal
A y afgan igellin
Tellit gh inaghan imeghlal d w-ussan f imal
Imal a y imal, a war udem
Ma-d teḥḍit gh usekka n yan ?
Tgit tiffilla neg ineg°maren
Aqq, tgit tamdayt
Neg isek°ran d iwetlan
Agadir, 98/99
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn